Pan African Mining

Ny Pan African Mining Corporation dia orinasa miompana amin' ny fikarohana sy fitrandrahana harena an-kibon' ny tany isan-karazany, ao anatin' izany ny volamena, ny metaly fototra, ny diamondra ary ny vatosoa toy ny safira, ny robisy ary ny emeraoda. Ity orinasa ity dia orinasa kanadiana izay nanomboka ny fandaharam-pikarohana diamondra teto Madagasikara"Madagascar - Pan African Mining démarre l'exploration à Madagascar", www.africaintelligence.fr, 11/09/2004.

Raha ny tantara dia nifantoka tamin' ny asany teto Madagasikara ity orinasa ity, izay nanatanterahany ny tetikasa fikarohana mba hanaporofoana ny fisian' ny volamena betsaka eto amin' ny firenena"Pan African Mining Corp", www.northernminer.com, 28/04/2008.

Namorona sampana iray ihany koa izy hanao tolo-bidy hahazoana fahazoan-dalana amin' ny fitrandrahana solitany"Pan African Mining Corp", www.africaintelligence.fr, 13/04/2007. Tamin' ny taona 2003 dia nanangana sampana iray eto Madagasikara ny Pan African Mining Corp, antsoina hoe Pan African Madagascar (PAM), izay nahita ny tahirim-bolamena tao Dabolava"Madagascar: Exploitation aurifère : PAM encore en phase de recherche", fr.allafrica.com (avy amin' ny Midi Madagascar). Tamin' ny taona 2004 ka hatramin' ny taona 2008, ny Pan African Mining Corporation dia nanao fikarohana momba ny fitrandrahana volamena tany Adabolava"Mines d'or de Dabolava : agrément acquis par Prophecy Development Corporation", www.journaldeleconomie.com, 10/9/2017. Nandao io faritra fitrandrahana io ny orinasa tamin' ny taona 2008"Mines - Prophecy Development à Dabolava", lexpress.mg, 12/09/2017. Nanao fifanarahana tamin' ny orinasa lehibe iray mpitrandraka arintany ny Prophecy Development Corporation izay nividy ny Pan African Mining Corporation noho ny fitrandrahana ny petra-bolamena ao Dabolava.

Tamin' ny taona 2008, ny Pan African Mining Corp dia novidin' ny Asia Thai Mining Group any Tailandy, maniry ny hanitatra ny faritra hitrandrahany arintany ivelan' i Azia Atsimo-Atsinanana.

 Jereo koa 

 Fitrandrahana harena an-kibon' ny tany eto Madagasikara

 Loharano sy fanamarihana